ཞི་ཅིན་ཕིང་གིས་ཏང་ཡོངས་ཀྱི་བློ་མཐུན་དང་ལྷག་དོན་དུ་རིམ་ཁག་འགོ་ཁྲིད་ལས་བྱེད་པས་དེ་བས་རང་རྟོགས་དང་དེ་བས་དཀའ་སྤྱད་འབད་འཐབ་ཀྱིས་མར་ཁེ་སི་ལེ་ཉིང་རིང་ལུགས་སློབ་སྦྱོང་དང་།མའོ་ཙེ་ཏུང་གི་དགོངས་པ་དང་།ཏེང་ཞའོ་ཕིང་གི་རིགས་པའི་གཞུང་ལུགས།མཚོན་བྱེད་གསུམགྱི་དགོངས་པ་གལ་ཆེན།ཚན་རིག་དང་མཐུན་པའི་གོང་འཕེལ་ལྟ་བ་བཅས་སློབ་སྦྱོང་།དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་སློབ་སྦྱོང་བྱེད་དགོས།སློབ་སྦྱོང་གཏིང་ཟབ་དང་།ཡུན་རིང་སློབ་སྦྱོང་།དཀའ་སྤྱད་འབད་འཐབ་ཀྱིས་སློབ་སྦྱོང་།གནད་དོན་ལ་དམིགས་ནས་སློབ་སྦྱོང་དང་དོན་དངོས་དང་ཟུང་འབྲེལ་གྱིས་སློབ་སྦྱོང་བཅས་བྱས་ཏེ།དེ་བས་ལེགས་པའི་སྒོ་ནས་ཚན་རིག་དང་མཐུན་པའི་བསམ་བློ་དང་རིགས་པའི་གཞུང་ལུགས་དེ་འཛམ་གླིང་ལ་ངོས་འཛིན་དང་འཛམ་གླིང་སྒྱུར་བཀོད་བྱེད་པའི་དངོས་པོའི་སྟོབས་ཤུགས་ཆེན་པོ་ཞིག་ཏུ་འགྱུར་བར་བྱེད་དགོས།གུང་ཁྲན་ཏང་མིས་མར་ཁེ་སི་རིང་ལུགས་ཀྱི་གསུང་རབ་ལྟ་ཀློག་དང་མར་ཁེ་སི་རིང་ལུགས་ཀྱི་རྩ་བའི་རིགས་པ་ཤེས་རྟོགས་བྱེད་པ་འཚོ་བའི་གོམས་གཤིས་དང་བསམ་པའི་དོན་གཉེར་ཞིག་ལ་བརྩིས་ནས།གསུང་རབ་ལ་བརྟེན་ནས་སྤྱོད་བཟང་འཛུགས་པ་དང་།བསམ་བློར་བཞུན་བརྡར།བསམ་ཕྱོགས་རིམ་སྤོར།ལག་ལེན་ལ་མཛུབ་ཁྲིད་བཅས་བྱེད་དགོས་ཞེས་གསུངས།